 Inkastoo Beesha Dubays ee Warsangeli ay labo kursi oo aqalka hoose ee Barlamaanka federaalka ay ku leeyihiin, haddana guusha Musharax Daahir Xaaji Geelle Faarax oo 46 cod kaga guulaystay musharixiin la tartamayay oo lagu magacaabo Maxamed Maxamuud Abees , waxay dhaliysay buuq iyo qaylo markii tiro labo jeer ka badan la bedelay ergadii codayn lahayd, taasi oo sababtay in ergadii kowaad ee la diiwaangaliyay ay warbaahinta la hadleen oo ay sheegeen inay ka baxeen doorashadda iyagoo sheegay in guddiga doorashadu ay diideen inay warqada aqoonsiga musharax ay siiyeen musharixiin isla beesha ka soo jeeday, kuwasoo la tartami lahaa Daahir. 